Rhymnus

Rhymnus, vel Daix (Russice Урал, Casachice Жайық, Jayıq) est flumen in re publica Baschkiria et regionibus Tscheliabinscensi et Oropolitana Russiae et in Kazachstania. In iugo Uraltau montium Uralensium oritur, 2428 chiliometra patet et in mare Caspium in Catodaice urbe se effundit. Linea confinii Europae et Asiae saepe per Rhymnum ducebatur. Renominatio Ante annum 1775 Iaicus in Russia nominabatur, quod nomen a Daice antiquo originem ducit. Quanquam flumina fere nunquam iussu principum renominantur, a Catharina II ut Ural (Урал) renominatus est, ut tumultus Pugatschovianus et cosaci Iaicenses participes eius oblivio obruerentur. Accolae Kyzyl Superior (vel Minor), Kyzyl Inferior (vel Maior) et Sacmara accolae Rhymni maiores sunt. Urbes litorales Urbes Mons Magnes et Orum et Oropolis (in ostio Sacmarae) et Daix in ripis Rhymni sitae sunt. Catodaix urbs in ostio Rhymni in litore maris Caspii aedificata est. Varia Basilius Čapaev in Rhymno demersus est. Notae Nexus externi Pagina de Rhymno fluvio e Lexico Universali I. Hofmanni